kombinácia liekov a výživových doplnkov
Dobrý den,možem užívat hydrolyzovaný kolagén, ak beriem eliquis 5mg a či možem užívat sučasne aj lieky na detoxikaciu pečene,ďakujem
Dobrý deň,
ďakujeme za Vašu otázku.
Doposiaľ nebol pozorovaný vplyv kolagénu na účinok lieku Eliquis. Uvedená kombinácia sa javí byť bezpečná a v praxi je aj často používaná. Vzhľadom na to, že výživové doplnky nepodliehajú klinickému skúšaniu, prípadné interakcie nemuseli byť zachytené.
Vzhľadom na to, že neuvádzate kokrétny produkt, ktorý by ste chceli užívať pre detoxikáciu pečene, k vhodnosti súbežného užívania s liekom Eliquis sa Vám neviem s určitosťou vyjadriť. V prípade, že sa jedná o prípravok s obsahom sylimarínu, ktorý sa používa pre podporu zdravia pečene najčastejšie, kombinácia s liekom Eliquis sa taktiež javí byť bezpečná a v praxi sa uvedená kombinácia rovnako zvykne často využívať. Na podporu trávenia a detoxikácie je v niektorých prípravkoch obsiahnutá aj brokolica, ktorú však kvôli obsahu vitamínu K nie je vhodné užívať počas liečby liekom Eliquis. Preto odporúčam vhodný prípravok konzultovať s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová